| Dinokaryota |
| --- |
| "Peridinea" na obra de Ernst Haeckel *Kunstformen der Natur*, 1904 |
| Clasificación científica |
| 

|  |  |
| --- | --- |
| Dominio: | Eukaryota |
| Reino: | Chromalveolata |
| Superfilo: | Alveolata |
| Filo: | Dinoflagellata |
| Superclase: | **Dinokaryota**Cavalier-Smith, 1993 |

 |

Os **dinocariotas** (**Dinokaryota**) é a clase (ou superclase) principal dos dinoflaxelados. Neles inclúense todas as especies nas que o núcleo permanece como dinocarion durante todo o seu ciclo vital, o cal está tipicamente dominado polo estadio haploide. Todos os dinoflaxelados "típicos", como *Peridinium* e *Gymnodinium*, pertence a este grupo. Outros son máis infrecuentes, como algúns que son coloniais, ameboides, ou parasitos. O xénero *Symbiodinium* comprende as zooxantelas simbióticas.

Os membros non fotosintéticos do grupo crese que derivan de devanceiros fotosintéticos.

O outro grupo de dinoflaxelados alternativo aos Dinokaryota son os Syndiniales, que carecen de dinocarion.

Clasificación
-------------

Os dinoflaxelados poden clasificarse pola súa morfoloxía en dous grupos:

### Con teca

As especies con teca poden dividirse en catro ordes, baseándonos na disposición das placas das súas armaduras:

* Peridiniales - por exemplo, *Peridinium*
* Gonyaulacales - por exemplo, *Ceratium*, *Gonyaulax*
* Dinophysiales - por exemplo, *Dinophysis*
* Prorocentrales - por exemplo, *Prorocentrum*

Os Peridiniales son probablemente parafiléticos con respecto aos outros, e nas árbores de ARNr están mesturados coas especies que carecen de teca. As outras tres ordes son probablemente monofiléticas, e Dinophysiales e Prorocentrales están moi emparentados entre eles, e comparten a presenza dunha sutura saxital que divide a teca en dúas.

Porén, nas árbores de ARNr a posición de Prorocentrales é tamén controvertida.

### Sen teca

Os grupos de dinoflaxelados sen teca son grupos artificiais, e a maioría polifiléticos. Moitos dos xéneros, como *Gymnodinium* e *Amphidinium*, son tamén polifiléticos. Porén, algúns poden ser grupos practicamente monofiléticos, como Suessiales, e outros non foron estudados filoxeneticamente.

* Gymnodiniales - por exemplo *Gymnodinium*, *Amphidinium*
* Ptychodiscales
* Suessiales - por exemplo *Symbiodinium*
* Desmocapsales
* Phytodiniales (inclúe Dinococcales, Dinotrichales) - por exemplo *Dinamoeba*, *Pfiesteria*
* Thoracosphaerales

### Blastodiniales

Hai tamén un grupo de dinoflaxelados parasitos denominado Blastodiniales que non teñen dinocarions durante o seu estado trófico. Debido a isto, foron tratados como unha clase separada denominada Blastodiniphyceae, pero algúns deles ou todos puideron terse orixinado dentro das Dinophyceae.

Notas
-----

1. ↑  Cavalier-Smith, T. (1993). "Kingdom protozoa and its 18 phyla". Microbiological reviews 57 (4): 953–994. PMC 372943. PMID 8302218.
2. ↑  JF Saldarriaga; et al. (2001). "Dinoflagellate Nuclear SSU rRNA Phylogeny Suggests Multiple Plastid Losses and Replacements". *Journal of Molecular Evolution* **53**: 204–213. PMID 11523007. doi:10.1007/s002390010210.
3. ↑  F. J. R. "Max" Taylor (2004). "Illumination or confusion? Dinoflagellate molecular phylogenetic data viewed from a primarily morphological standpoint". *Phycological Research* **52**: 308–324. doi:10.1111/j.1440-1835.2004.tb00341.x.